ུང་རྟ་གདན་དུ་བཏིང་། གོས་ཕྱི་ནང་བསྒྱུར། སྙེམས་ཐག་བཅད་ནས། ཀྭའི་འདིར་གནས་ལྷ་འདྲེ་ཟོ་དོར་གཉན་པོ་ཁྱེད་
731

གཏེར་བདུད་འཇོམས་གླིང་པའི་གསུང་།གསར།
ཅག་གིས་མིག་མ་ལོང་ན་ལྟོས། རྣ་བ་མ་འོན་ན་ཉོན། ཞ་བོ་མིན་ན་ཤོག །ཤི་བོ་མིན་ན་མགྱོགས། རོ་མིན་ན་ལོངས། ང་ནི་དགྲ་བོས་བཅོམ། ཉེས་པ་ནི་མ་བྱས། ལན་ཆགས་ནི་མེད།
མ་ཉེས་པ་ལ་དགྲ་བྱུང་ནས་བཅོལ་བ་ཡིན། ད་ནི་མུ་གེས་ཤི་བ་ལས་ད་ལྟ་ཤི་ན་དགའ། རབ་ན་ང་ད་ལྟ་ཉིད་དུ་དམྱལ་བ་མནར་མེད་དུ་འཕོངས། འབྲིང་ན་ད་ལྟ་ཉིད་དུ་སོད། ཐ་ནའང་ནངས་པར་
ནམ་ལངས་ཚུན་ཆད་དུ་སོད་ཅིག །ཡང་ན་དགྲ་དེ་མ་ཐོགས་མ་འགྱང་བར་སོད་ལ་དོན་སྙིང་མངོན་སུམ་དུ་ང་ལ་སྤྲོད་ཅིག་སྨྲ་ཞིང་ཉལ། ཟིལ་གནོན་ཡང་ཡང་བྱ། ཡང་ན་རང་ལུས་ཤ་ཁྲག་གི་ཕུང་
པོ་སྟོན་འགྱེད་བྱས་མཐར་ལྤགས་པའི་དབུས་དགྲ་བོའི་མི་ནོར་འཁོར་བཅས་བསྒོམ། མཐར་ཤ་ཁྲག་རུས་པའི་ཕུང་པོ་ནམ་མཁའ་མཛོད་དུ་དམིགས་ནས་བྱིན་གྱིས་བརླབ། ལྷ་སྲིན་སྡེ་བརྒྱད་སྣང་
སྲིད་ལྷ་འདྲེ་ཐམས་ཅད་དེ་ལ་ཉི་རྡུལ་བཞིན་དུ་འདུས་པར་བསམ་ལ། ཕཊ་སྒྲ་རྐང་གླིང་ཌཱ་དྲིལ་གྱི་སྒྲས་མགྲོན་འབོད་བྱས་མཐར། རང་ཉིད་ཁྲོས་མའི་ཕྱག་གཡས་པས་གཡང་གཞི་མཐའ་ནས་་་་་
བསྡུས་ཏེ། ལྷ་སྲིན་སྡེ་བརྒྱད་ཤ་ཁྲག་དགྲ་བོའི་མི་ནོར་དང་བཅས་པ་འུབ་ཀྱིས་བསྡུས་ཏེ་ཐུམ་བུར་བྱས་པ། སྦྲུལ་དང་རྒྱུ་མས་ཁ་བསྡམས་ནས་ཀླད་ལ་བསྐོར་ཞིང་འོག་ཏུ་འཕང་བས་དབང་ཆེན་
732

།གསེར་གྱི་ས་གཞིའི་སྟེང་དུ་ལྟུང་ནས་དགྲ་བོ་མ་ཟད་བར་དུ་བྲོས་ཤིང་ཐར་ཡུལ་ཐམས་ཅད་དང་བྲལ་བར་བསམ་པས་ངེས་པར་ཐུབ། དགྲ་སྒྱེད་དང་འཕྲད་ན་དགྲ་བོའི་ ཨ་
མི་ནོར་འཁོར་དང་བཅས་པ་རྫོགས་པར་བསམ་ལ་སྒྱེད་པུའི་འོག་ཏུ་འཕེན་ཚུལ་བྱས་ཚེ་འཆི་བདག་ལས་གཤིན་ནག་པོའི་ཁ་རུ་སོང་བར་བསམ་པས་ཀྱང་ཐུབ། གཞན་ཡང་ཚོགས་ལྷག་དང་གཏོར་མ་
ལ་ཡང་དགྲ་བོའི་མི་ནོར་འཁོར་བཅས་ཡོངས་རྫོགས་སུ་བསྒོམ་སྟེ་མགྲོན་གྱི་ཞལ་དུ་བསྟབ་པས་ཀྱང་ཐུབ་བོ། །དེ་དག་གང་ལ་ཡང་རང་ཉིད་ཁྲོས་མའི་ང་རྒྱལ་དང་མ་བྲལ་བ་གནད་དུ་གཅེས་སོ།།
ཟིལ་གནོན་བསྒྱུར་ཁ་དཔག་པ་ལ་མཁས་པར་བྱ་བ་ཡང་གནད་དོ། །མདོར་ན་སྣང་བ་ཐམས་ཅད་རང་སྣང་དུ་ཐག་ཆོད་པའི་གདིང་ངེས་པར་རྙེད་པ་ནི་རབ་ཏུ་ཆོད་པའི་ཚད་དོ། །རིག་པ་རང་ལ་རང་
གདིང་ཐོབ་ནས་བློ་དང་ཡིད་དཔྱོད་ང་རྒྱལ་བརྟན་པ་ཙམ་མ་ཡིན་པར། འཁོར་འདས་འུབ་ཆུབ་ཏུ་ངེས་པར་གོ་མྱོང་རྟོགས་གསུམ་དང་ལྡན་པ་ཞིག་བྱུང་ན་རྩད་ནས་ཆོད་པའི་ཚད་དུ་གདོན་མི་ཟའོ།།
ཕྱིན་ཅི་ལོག་གི་གོལ་ས་ལེགས་བསལ་ཞིང་། །སྐྱིད་སྡུག་ཅི་བྱུང་ལམ་གྱི་གྲོགས་སུ་ཁྱེར། །གང་དགོས་ལས་སྒྲུབ་དམིགས་པའི་གནད་དང་བཅས། །བརྒྱུད་ལྡན་དམ་པའི་གདམས་པ་འཁྲུལ་མེད་
733
འགྲེལ་ སུམ་བརྒྱ་ རེ་བདུན་
7

གཏེར་བདུད་འཇོམས་གླིང་པའི་གསུང་།གསར།
ལགས། །ཞེས་པའང་བར་སྐབས་ཀྱི་ཚིགས་སུ་བཅད་པའོ། །གསུམ་པ་དེའི་ཡན་ལག་གི་བསླབ་བྱ་ཡོངས་གཏད་ཀྱི་ཚུལ་དུ་གདམས་པ་ལ། གདམས་པ་འདི་སྐལ་ལྡན་གདུལ་བྱའི་ཕ་
ཕོག་ཏུ་གནང་ཚུལ། གྲུབ་པའི་དབང་ཕྱུག་སོགས་ནས། སངས་རྒྱས་འཐོབ༔ ཅེས་པས་བསྟན། འགལ་རྐྱེན་གཉེན་གྲོགས་སོགས་ཀྱི་ཚང་ནས་འདོན་ཅིང་དེ་ལ་མ་ཆགས་པར་གདམས་པ།
ང་ཡི་བརྒྱུད་འཛིན་སོགས་ནས། བུ་གཅིག་ཡིན༔ ཅེས་པས་བསྟན། མཐུན་རྐྱེན་རྣལ་འབྱོར་སྤྱོད་པའི་མཐའ་བཞི་གནད་དུ་བཟུང་བའི་སྒོ་ནས་བློ་སྣ་བསྟུང་དགོས་པར་གདམས་པ། ཚེ་གཅིག་བློ་
སྣ་སོགས་ནས། སྐལ་ལྡན་བུ༔ ཞེས་པས་བསྟན། བརྡ་རྟགས་ཡོན་ཏན་གྱི་སྒོ་ནས་ཆས་གོས་ཀྱི་རིམ་པ་ཇི་ལྟར་བརྟེན་ཚུལ་གདམས་པ། རལ་པ་མ་བཅོས་སོགས། རི་ལ་སྙོགས༔ ཞེས་པས་
བསྟན། གལ་ཆེན་སྤོང་བདུན་རྣལ་འབྱོར་དམ་པའི་ལམ་དུ་གདམས་པ། གྲུབ་རྟགས་མངོན་དུ་སོགས། དམ་པའི་ལམ༔ ཞེས་པས་བསྟན་ཏེ། དེ་ལྟར་ཇི་ལྟར་གདམས་པའི་ཚུལ་ལས་མི་འདའ་
བར་བསླབ་པར་བྱ་སྟེ། བདུད་གཅོད་ཟབ་མོའི་ལམ་གྱི་ཡན་ལག་མཆོག་ཏུ་གྱུར་པ་གྲུབ་ཆེན་ས་ར་ཧ་པས་བརྩེ་བས་རྗེས་སུ་གདམས་པའི་མན་ངག་ཁྱད་པར་བ་ཡིན་པའི་ཕྱིར་རོ། །བཞི་པ་
734

སུམ་བརྒྱ་ རེ་བརྒྱད་
4
735
།ཉམས་སུ་བླངས་པའི་གྲུབ་འབྲས་བསྟན་པ་ནི། ཡུམ་དོན་བདུད་གཅོད་མཆོག་གི་ཆོས་འདི་ཚུལ་བཞིན་ཉམས་སུ་བླང་ན། ཚེ་འདིའི་ཞེན་སྣང་གི་འཁྲི་བ་ཆོད་ཅིང་ནད་ཨ་
གདོན་རྐྱེན་ངན་རང་སར་གྲོལ་ནས་རང་རྒྱུད་ལ་ཉམས་རྟོགས་ཀྱི་ཡོན་ཏན་ཐོལ་བྱུང་དུ་སྐྱེ་བ་དང་། བརྟུལ་ཞུགས་རྣལ་འབྱོར་གྱི་རྟོགས་པའི་གདིང་རྙེད་པ་དང་། གཞན་གདུལ་བྱ་མ་རུངས་པའི་ཤེས་
རྒྱུད་ཆོས་ལ་བཀོལ་ཞིང་སྨིན་གྲོལ་དུ་བྱེད་ནུས་པ་དང་། རང་གཞན་ཐམས་ཅད་བར་ཆད་བདུད་ཀྱི་གཡུལ་ལས་རྣམ་པར་རྒྱལ་བ་དང་། ཁྱད་པར་འོད་གསལ་ཐེག་པ་མཆོག་གི་ཉམས་ལེན་གྱི་གནད་
ལ་གོམས་པར་བྱས་ན། སྙིགས་དུས་ཀྱི་ཚེ་ཐུང་འདིར་རྒྱལ་ཡུམ་ཆོས་སྐུའི་དགོངས་པ་མངོན་དུ་གྱུར་ནས་ཐོག་མའི་སངས་རྒྱས་དཔལ་ལྡན་གྲུབ་པའི་དབང་ཕྱུག་མཆོག་དང་གཉིས་སུ་མེད་པར་
འཚང་རྒྱ་བར་འགྱུར་བ་སྟེ། དེ་ལྟར་རྣལ་འབྱོར་ལམ་གྱི་རིམ༔ ཚུལ་བཞིན་བསྟེན་པའི་སྐལ་ལྡན་བུ༔ སངས་རྒྱས་ང་དང་གཉིས་སུ་མེད༔ ཚེ་གཅིག་སངས་རྒྱས་མ་ཐོབ་ན༔ བརྒྱུད་འཛིན་
སྐལ་ལྡན་ངས་བསླུས་སོ༔ ཞེས་གསུངས་པ་ནི། ཚད་མའི་ལུང་གིས་བསྟན་དོན་བསླུ་བ་མེད་པའི་རྡོ་རྗེའི་ཚིག་སྟེ། མདོར་ན་སྲིད་ཞིའི་ལེགས་ཚོགས་མ་ལུས་པ་འབྱུང་བར། སྡུད་པ་ལས། ༅

གཏེར་བདུད་འཇོམས་གླིང་པའི་གསུང་།གསར།
སངས་རྒྱས་སྲས་དང་ཉན་ཐོས་རང་རྒྱལ་ལྷ་རྣམས་དང་། །འགྲོ་བ་ཀུན་གྱི་བདེ་སྐྱིད་ཆོས་རྣམས་ཇི་སྙེད་པ། །དེ་ཀུན་ཤེས་རབ་ཕ་རོལ་ཕྱིན་པ་མཆོག་ལས་བྱུང་། །ཞེས་པ་ལྟར་རོ། །དེས་ན་དེ་ཉིད་
ལས། སེམས་ཅན་ཀུན་གྱི་ཡོན་ཏན་མཆོག་ཏུ་འགྲོ་བ་དང་། །སངས་རྒྱས་ཡེ་ཤེས་མཆོག་ཏུ་རྨད་དུ་བྱུང་བ་དང་། །ཆོས་ཀྱི་སྦྱིན་པ་རབ་མཆོག་དམ་པ་སྦྱིན་འདོད་གང་། །ཕན་མཛད་རྣམས་ཀྱིས་
གནས་མཆོག་འདི་ལ་བསྟེན་པར་གྱིས། །ཞེས་བདེ་བར་གཤེགས་པ་མཆོག་གིས་བདག་ཅག་ལ་གདམས་ངག་ཏུ་གནང་བ་དོན་ལྡན་དུ་བྱའོ། །དེ་ལྟ་བུའི་ཚུལ་ལ་གཅིག་ཏུ་ཡིད་ཆེས་བརྟན་པའི་སྒོ་་་་
ནས་བྱིན་རླབས་ཉེ་བརྒྱུད་ཀྱི་མན་ངག་ཟབ་མོའི་ཁྲིད་ཡིག་ལེགས་པར་གསལ་བར་བྱས་པ་འདིས་ཀྱང་དུས་ངན་སྙིགས་མའི་སྐྱོན་ཚོགས་མཐའ་དག་ཞི་བ་དང་། རྒྱལ་བསྟན་རིན་པོ་ཆེ་ཕྱོགས་དུས་་་་
ཀུན་ཏུ་དར་ཞིང་རྒྱས་ཏེ་འགྲོ་བ་ཀུན་གྱི་བདེ་སྐྱིད་གོང་འཕེལ་དུ་གྱུར་ནས་རང་གཞན་དོན་གཉིས་ལྷུན་གྱིས་གྲུབ་པའི་དགེ་མཚན་ཀུན་ཏུ་གསལ་བར་འགྱུར་པར་གདོན་མི་ཟའོ། །སླར་ཡང་སྨྲས་པ།
གང་ཞིག་ངག་བརྗོད་རྟོག་བསམ་ལས་འདས་སོ་སོ་རང་རིག་ཡེ་ཤེས་མཆོག་གི་ཚུལ། །སྐྱེ་དང་འགགས་མེད་ནམ་མཁའི་རང་བཞིན་འཕགས་ཚོགས་ཀུན་ཡུམ་ཤེས་རབ་ཕ་རོལ་ཕྱིན། །དུས་གསུམ་
736

འགྲེལ་ སུམ་བརྒྱ་ རེ་དགུ་
Σ
།རྒྱལ་ཀུན་བསྐྱེད་པའི་ས་བོན་གཅིག་གྱུར་ཐབས་མཆོག་བྱང་ཆུབ་སེམས་ཀྱི་གྲོགས་དང་བཅས། །བྱང་ཆུབ་སྤྱོད་པའི་རྗེས་བསླབ་སྒྲིབ་ཀུན་གཅོད་ལ་དམ་ཆོས་བདུད་
གཅོད་ཅེས་སུ་གྲགས། །སྐྱེས་མཆོག་དམ་པའི་ཀླུ་དབང་ལས་བྱུང་བདག་བློའི་གསེར་ལྡན་ཁྱོན་དུ་ཡོངས་འཁྱིལ་བ། །རྣམ་དག་ལུང་རིག་རིན་ཆེན་གཏེར་གྱུར་དོན་ཟབ་ཡན་ལག་བརྒྱད་ཀྱི་རོ་བཅུད་
ལྡན། །ལྷག་བསམ་དགའ་བ་བརྒྱ་པའི་མཐུས་བསྒྲུབ་སྨིན་གྲོལ་འཆི་མེད་སྲོག་འཚོའི་དཔལ་སྦྱིན་པའི། །ལེགས་བཤད་བདུད་རྩིའི་རོལ་མཚོ་ལེགས་པར་གྲུབ་ཀྱི་སྐལ་ལྡན་སྐྱེ་བོས་དགའ་སྟོན་་་་
མཛོད། །སངས་རྒྱས་ཀུན་བདག་གཏེར་ཆེན་བླ་མ་དེའི། །རྡོ་རྗེ་ལུང་གིས་གནང་བ་ཐོབ་པ་དང་། །དགོངས་བརྒྱུད་སྙིང་ལ་འཕོས་པའི་རྟེན་འབྱུང་གིས། །འདི་བྱས་བྱིན་རླབས་རྒྱ་མཚོའི་གཏེར་
མཛོད་ཡིན། །སྔོན་རབས་དམ་པའི་གདམས་བཅུད་མིག་སྨན་ལ། །ཆགས་སྡང་གཏམ་གྱི་དུག་ངད་བསྲེས་བསྲེས་ནས། །ཕྱོགས་འཛིན་རྨོངས་པའི་རབ་རིབ་སླར་བསྐྱེད་བཞིན། །བློ་གྲོས་མིག་
བཟང་འབྱེད་རློམ་བདུད་ཀྱི་ལས། །རིང་བརྒྱུད་ཡེ་ཤེས་མཁའ་འགྲོའི་གསུང་གི་དོན། །ཉེ་བརྒྱུད་གྲུབ་པའི་ཁྱུ་མཆོག་ས་ར་ཧའི། །ཐུགས་བཅུད་ཆུ་བོ་གཅིག་འདྲེས་ཟབ་ཁྲིད་འདི། །བརྒྱུད་གསུམ་ ve
737

གཏེར་བདུད་འཇོམས་གླིང་པའི་གསུང་།གསར།
རིག་འཛིན་ཡོངས་ཀྱི་དགོངས་པའི་མཐིལ། །ལྟས་ངན་གཡང་ལེན་བདུད་ཀྱི་གཅོད་ཡུལ་ནི། །ཞེ་སྡང་གདུག་པའི་ཡིད་ཅན་འདྲེ་གདོན་ཀྱང་། །ཐབས་ཀྱིས་རྗེས་བཟུང་བྱང་ཆུབ་ལ་འགོད་པའི།།
སྙིང་རྗེའི་ཆོས་ཡིན་དྲག་ཤུལ་ལས་མ་ཡིན། །རྙེད་བཀུར་དོན་གཉེར་ཕུང་བྱེད་བྱུར་སེམས་ཀྱིས། །ཟོག་པོའི་འཆོལ་སྤྱོད་བརྟུལ་ཞུགས་སྤྱོད་པར་རློམ། །འདྲེ་འདུལ་བསྲུང་སྐྱོབ་གོལ་སའི་གཡང་
འཕྱན་པའི། །མི་ནག་གཅོད་སྔགས་ཕོ་མོའི་གོ་འཕང་མཐོ། །དེ་ལྟ་ནའང་ཡང་དག་ལྟར་སྣང་གི། །རྣམ་དབྱེ་བདག་འདྲས་འབྱེད་པ་མི་འཚལ་ཡང་། །མ་གཅིག་ཡེ་ཤེས་མཁའ་འགྲོའི་བཀའ་ལུང་
དང་། །བསྟུན་ན་ཚུལ་དང་ཚུལ་མིན་ཅིས་མི་རྟོགས། །འཁོར་འདས་མཉམ་ཉིད་བཟང་ངན་རོ་སྙོམས་པ། །མ་བཅོས་གནས་ལུགས་མངོན་དུ་འགྱུར་བྱེད་དོ། །གཅེས་འཛིན་ཕུང་པོ་གཟན་དུ་བསྐྱུར་
བྱས་ནས། །རྒྱལ་སྲས་སྤྱོད་པ་ཕ་མཐར་ཕྱིན་བྱེད་ཡིན། །སྟོང་ཉིད་རྟོགས་པས་སྲིད་རྩ་བདག་འཛིན་དང་། །སྙིང་རྗེ་ཆེན་པོས་བདག་གཅེས་འཁྲི་བ་གཅོད། །ལྷར་སྣང་གོམས་པས་ཐ་མལ་སྣང་
ཞེན་དང་། །གཉུག་མའི་དོན་རིག་གཟུང་འཛིན་ཀུན་རྟོག་གཅོད། །དེ་ལས་གཞན་དུ་ལྷ་མཆོད་འདྲེ་བརྡུང་དུ། །ཚེ་འདིའི་ལག་ཆར་ཁྱེར་བའི་གཅོད་ལོག་གིས། །འཆིང་བྱེད་རྙེད་བཀུར་གྲགས་སྙན་
738

739
།སྒྲུབ་པ་ནི། །ཡང་དག་ལམ་གྱི་ཚུལ་ལས་རྣམ་པར་གོལ། །གྲུབ་བརྒྱའི་མེས་པོའི་བཀའ་ལུང་རྡོ་རྗེའི་ཚིག །དཔའ་བོ་མཁའ་འགྲོ་བྱེ་བའི་སྙིང་གི་ཏིག །རྣམ་གསལ་*
ལེགས་བཤད་ཚིག་གི་མཆོད་སྤྲིན་འདིས། །གནས་གསུམ་མཁའ་འགྲོ་དགྱེས་པའི་གར་མཛོད་ཅིག །དུག་གསུམ་རྣམ་རྟོག་དགྲ་གཤེད་དཔུང་དང་བཅས། །དྲག་ཤུལ་ཉམས་ཀྱིས་འདུལ་བ་གཤིན་
བཙན་ཀླུ། །སྣང་སྲིད་སྟོང་པའི་དབྱིངས་བསྒྱུར་རེ་མ་ཏཱི། །སྲོག་བདག་བཀའ་སྲུང་རྣམ་བཞིས་ཆོས་འདི་སྲུངས། །བདག་ཀྱང་སྐྱེས་ཐོབ་བློ་གྲོས་མི་ལྡན་ཀྱང་། །སྐྱེ་སྔོན་ལེ་ལོའི་རྒྱུ་མཐུན་མ་སྨད་་
པས། །ངན་ཞེན་བྱ་བས་གཡེང་བའི་འདུ་བྱེད་ཉིད། །སྟོབས་བཙན་འདི་ཙམ་འབྲི་ལའང་ཡུན་རིང་ཐོགས། །འོན་ཀྱང་བློ་བརྩོན་སྙིང་སྟོབས་ཆེ་ལྡན་པའི། །རྣལ་འབྱོར་སྔགས་སྐྱེས་ཟུང་གིས་ཡང་
དང་ཡང་། །བསྐུལ་བས་བཏང་སྙོམས་སྡོད་པའི་རང་དབང་བྲལ། །བརྩོན་པ་བསྐྱེད་དེ་འདི་བརྩམ་མཐའ་རུ་ཕྱིན། །བདག་བློ་ཐོག་མེད་དུས་ཀྱི་རྨོངས་པ་ཡི། །དབང་གྱུར་མ་རྟོགས་ལོག་པར་་
བཤད་པའི་སྐྱོན།  ྃ།ཅི་མཆིས་དཔང་གྱུར་ལྷ་དང་བླ་མ་དང་། །གཟུར་གནས་སྨྲ་དབང་མཁས་པའི་དྲུང་དུ་འཆགས། །དགེ་བ་འདི་ཡིས་བསོད་ནམས་ཡེ་ཤེས་ཚོགས། །རབ་རྫོགས་ས་ལམ་ཡོན་r€
འགྲེལ་ སུམ་བརྒྱ་ བདུན་ཅུ་ཐམ་པ་

གཏེར་བདུད་འཇོམས་གླིང་པའི་གསུང་།གསར།
ཏན་མཐར་ཕྱིན་ནས། །རྣམ་འདྲེན་རྒྱལ་བའི་གོ་འཕང་མྱུར་ཐོབ་སྟེ། །དོན་གཉིས་ལྷུན་གྱིས་གྲུབ་པའི་དཔལ་ཐོབ་ཤོག །ཅེས་ཉེ་བརྒྱུད་གཅོད་ཀྱི་ཁྲིད་ཡིག་གསལ་བར་བཀོད་པ་ལེགས་བཤད་བདུད་
རྩིའི་རོལ་མཚོ་ཞེས་བྱ་བ་འདི་ནི་རྒྱལ་བ་ཀུན་གྱི་ངོ་བོ་བཀའ་དྲིན་མཚུངས་མེད་གཏེར་ཆེན་ཆོས་ཀྱི་རྒྱལ་པོའི་ཞལ་སྔ་ནས་ཀྱི་ཟབ་ཆོས་མཐའ་དག་གི་བདག་པོར་མངའ་གསོལ་ཞིང་། འདི་ཉིད་ཀྱི་
བཤད་པ་འབྲི་བར་བཀས་གནང་བ་དང་། ཐོས་བསམ་སྒོམ་པའི་ཡོན་ཏན་མཆོག་མངའ་རྣལ་འབྱོར་གྱི་དབང་ཕྱུག་རྨ་ཐོག་པའི་རྣམ་འཕྲུལ་དུ་ལུང་གིས་བསྔགས་པ་རང་སློབ་རེ་ཀོང་བླ་མ་དགེ་འདུན་
གྱིས་སྔ་མོ་ནས་ནན་ཏན་ཆེན་པོས་བསྐུལ་བ་དང་། དེ་རྗེས་ཕུར་ཐོགས་རིགས་སྔགས་འཆང་བ་ཀུན་བཟང་པདྨ་ཆོས་འཛིན་དང་། མགྲོན་ལུང་པ་དད་དམ་ལྡན་པ་རྡོ་རྗེ་སྨན་རྒྱལ་ནས་རྗེ་རྟ་ནག་པའི་
ཚད་མའི་མཐའ་དཔྱོད་ཆེན་པོའི་དཔེ་ཆ་འབྱོར་བས་གཡར་དམ་བཅས་པ་དང་། དཔྱོད་ལྡན་དམ་པ་ཤེས་རབ་ནས་ཀྱང་དངུལ་ཊཾ་ལ་སོགས་པ་དང་བཅས། གཏེར་ཆེན་རིན་པོ་ཆེའི་རིགས་སྲས་མཁྱེན་
དང་བརྩེ་བའི་དབང་ཕྱུག་རིན་པོ་ཆེ་མཆོག་ནས་དྲི་མེད་ལྷ་རྫས་བཅས་བཀས་བསྐུལ་བ་དང༌། ཉེ་ཆར་རྡོ་རྗེའི་ལུང་ཟིན་གྱི་སྐྱེས་མཆོག་ཕུར་ཐོགས་པ་རྡོ་རྗེ་རྣམ་པར་རྒྱལ་བས་དངུལ་སྲང་གང་གི་
740

སུམ་བརྒྱ་ དོན་གཅིག་བྱོན།
খ
།མཎྜལ་དང་། དད་དམ་ཤེས་རབ་མཆོག་ལྡན་རི་ཁྲོད་པ་ཀུན་དགའ་ནས་ཀྱང་དངུལ་ཞོ་ལྔ་བཅས་བསྐུལ་བའི་ངོར། བླ་མ་སངས་རྒྱས་དུ་མའི་ཞབས་རྡུལ་སྤྱི་བོས་
བླངས་ཤིང་གསར་རྙིང་རིས་མེད་ཀྱི་གྲུབ་མཐའི་ཟབ་གནད་ཤེས་པ་སྐྱེས་མིང་པ་པདྨ་ལུང་རྟོགས་རྒྱ་མཚོས་བྲིས་པའི་ཡི་གེ་པ་ནི་བསྐུལ་བ་པོའི་གཙོ་བོ་རྣམ་པར་རྒྱལ་བ་སྟེ། དགེ་བས་རྒྱལ་བསྟན་སྤྱི་
དང་དམ་ཆོས་བདུད་གཅོད་མཆོག་གི་བསྟན་པ་ཕྱོགས་དུས་ཀུན་ཏུ་དར་ཞིང་རྒྱས་པར་གྱུར་ཅིག། ། ༈ པདྨའི་རིང་ལུགས་སྔ་འགྱུར་རྫོགས་པཆེ། །ངེས་དོན་སྙིང་པོའི་ཤིང་རྟ་
བདུད་འཇོམས་གླིང་། །གང་གི་ཟབ་གཏེར་བསྟན་པ་སྲིད་མཐའི་བར། །མི་ནུབ་བཤད་དང་སྒྲུབ་པས་འཛིན་གྱུར་ཅིག །དགེའོ། །དགེའོ། །དགེའོ། །སརྦ་བི་ཛ་ཡནྟ